# Marc Freixa i Soler

Marc Freixa i Soler (Sant Pere de Torelló, 14 de novembre de 1979) és un ex-pilot de trial català. Ha estat 13 temporades en actiu en competició internacional, havent aconseguit 5 victòries en proves del campionat del món. El 2001 es va proclamar subcampió del món Indoor i va ser tercer al Campionat del Món a l'aire lliure, un podi que va repetir el 2003.
Com a component de l'equip estatal va guanyar el Trial de les Nacions el 2000 a Seva i també els anys 2001, 2004 i 2005.

## Trajectòria esportiva

De ben jove va començar a destacar en l'esport del biketrial, aconseguint el Subcampionat mundial de trialsín en categoria Benjamin el 1991 i el mateix resultat al Campionat del Món de biketrial de 1992. Un cop passat a la moto, guanyà dos campionats estatals en categories inferiors i fou pilot oficial de Gas Gas entre els anys 1997 i 2000. Després va competir dos anys amb Sherco, tres amb Montesa i va passar per Beta i Scorpa abans de tornar a Gas Gas el 2008, aquesta vegada amb un equip semioficial.
El 15 de novembre del 2009, just l'endemà de fer 30 anys, Marc Freixa s'acomiadà del trial professional a la darrera prova del campionat estatal a l'aire lliure, que tingué lloc al Berguedà. Continuarà, però, vinculat al trial tot fent d'entrenador i motxiller del jove pilot Aaró Castells.

## Palmarès
### Biketrial

| Any | Categoria | C. del Món |
| 1991 | Benjamin | 2n |
| 1992 | Benjamin | 2n |
* ↑ Fins al 1991 inclòs, el biketrial s'anomenà oficialment trialsín

### Trial

| Any | Motocicleta | C. del Món outdoor | C. del Món indoor | TDN outdoor | TDN indoor | C. d'Espanya outdoor | C. d'Espanya indoor | Títols |
| 1994 | Gas Gas | - | - | - | - | 1r Cadet | - | 1 |
| 1995 | ? | - | - | - | - | ? | - | - |
| 1996 | Gas Gas | - | - | - | - | 2n Júnior | - | - |
| 1997 | Gas Gas | 19è | - | - | - | 1r Sènior B | - | 1 |
| 1998 | Gas Gas | 13è | - | - | - | 5è | - | - |
| 1999 | Gas Gas | 10è | - | - | - | 3r | - | - |
| 2000 | Gas Gas | 4t | - | 1r | - | 2n | - | 1 |
| 2001 | Sherco | 3r | 2n | 1r | - | 2n | 7è | 1 |
| 2002 | Sherco | 7è | 4t | 2n | 1r | 3r | 3r | 1 |
| 2003 | Montesa | 3r | 4t | 2n | 1r | 2n | 4t | 1 |
| 2004 | Montesa | 5è | 5è | 1r | 1r | 3r | 3r | 2 |
| 2005 | Montesa | 6è | 6è | 1r | 1r | 3r | 5è | 2 |
| 2006 | Scorpa/Beta | 7è | - | - | - | 6è | 5è | - |
| 2007 | Sorpa | 7è | 9è | - | - | 4t | 5è | - |
| 2008 | Gas Gas | 7è | - | - | - | 5è | 4t | - |
| 2009 | Gas Gas | 8è | - | - | - | 4t | 5è | - |
| Total títols | Total títols | 0 | 0 | 4 | 4 | 2 | 0 | 10 |

#### Notes

* 1 2 La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* 1 2 «The rider... Freixa Marc» (en anglès). trialonline.org. [Consulta: 15 febrer 2011].
* 1 2 3 «El santperenc Marc Freixa anuncia la seva retirada del trial professional». el9nou.cat. El 9 nou, 02-11-2009. [Consulta: 2 gener 2010].
* ↑ «Resultados» (en castellà). trialsin.es, 2012. Arxivat de l'original el 7 de març 2013. [Consulta: 27 setembre 2012].
* ↑ «Marc Freixa s'acomiada del trial professional». osonacomarca.com, 19-11-2009. Arxivat de l'original el 3 de març 2016. [Consulta: 2 gener 2010].
* 1 2 «Campeonatos de España, Trofeos Nacionales y Copas R.F.M.E.» (en castellà). rfme.net. RFME. Arxivat de l'original el 5 de novembre 2016. [Consulta: 10 febrer 2011].

## Enllaços externs

* Notícia del seu començament del campionat mundial el 2009
* Imatge de Marc Freixa amb la Gas Gas el 2008 Arxivat 2011-11-24 a Wayback Machine.